
RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS



Rīgā

	03.07.2024.
	Nr. RD-24-3783-lē

	
	(prot. Nr. 124, 74. §)


Par Rīgas valstspilsētas pašvaldības satiksmes infrastruktūras projekta “Satiksmes pārvads no Tvaika ielas uz Kundziņsalu” īstenošanu un finansēšanu

Grozījumi ar RD 29.01.2025. lēmumu Nr. RD-25-4253-lē

Pamatojoties uz Pašvaldību likuma 10. panta pirmās daļas 17. punktu, likuma “Par pašvaldību budžetiem” 22. un 22.1 pantu, Publiskas personas finanšu līdzekļu un mantas izšķērdēšanas novēršanas likuma 3. pantu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 17. panta otro daļu un 38. panta pirmās daļas 13. punktu, Ministru kabineta 10.12.2019. noteikumu Nr. 590 “Noteikumi par pašvaldību aizņēmumiem un galvojumiem” 5.2. apakšpunktu, ņemot vērā Rīgas domes 17.05.2023. lēmumu Nr. RD-23-2584-lē “Par vienošanās noslēgšanu starp Rīgas valstspilsētas pašvaldību un Rīgas brīvostas pārvaldi projekta “Satiksmes pārvads no Tvaika ielas uz Kundziņsalu” ietvaros” un Rīgas domes 31.01.2024. saistošo noteikumu Nr. RD-24-257-sn “Par Rīgas valstspilsētas pašvaldības 2024. gada budžetu” 7. pielikumu “Rīgas valstspilsētas pašvaldības konsolidētā investīciju programma 2024. gadam”, Rīgas dome nolemj:

(RD 29.01.2025. lēmuma Nr. RD-25-4253-lē redakcijā)
1. Īstenot 2024.–2026. gadā Rīgas valstspilsētas pašvaldības satiksmes infrastruktūras projektu “Satiksmes pārvads no Tvaika ielas uz Kundziņsalu” (turpmāk – Projekts) atbilstoši Rīgas attīstības programmas 2022.–2027. gadam Rīcības plānam un Investīciju plānam 2024.–2026. gadam (projekta ID APS0321.03) ar Projekta kopējām izmaksām, kas nepārsniedz 82 667 195 euro, finansējot to:

1.1. no valsts budžeta finansējuma 23 000 000 euro apmērā 2024. gadā;

1.2. no valsts budžeta aizņēmuma, nepārsniedzot 59 667 195 euro, tai skaitā 2024. gadā – līdz 23 595 550 euro, 2025. gadā – līdz 29 188 091 euro un 2026. gadā – līdz 6 883 554 euro.

1.1 Apliecināt, ka Rīgas valstspilsētas pašvaldība atmaksās iepriekš saņemtos aizņēmumus 2025. gadā ne mazāk kā 29 188 091 euro apmērā un 2026. gadā ne mazāk kā 6 883 554 euro apmērā.
(RD 29.01.2025. lēmuma Nr. RD-25-4253-lē redakcijā)
2. Noteikt, ka par Projekta īstenošanu atbildīgā iestāde ir Rīgas valstspilsētas pašvaldības Ārtelpas un mobilitātes departaments.

3. Ņemt aizņēmumu no Valsts kases vidējā termiņā Projekta īstenošanai, nepārsniedzot 1.2. apakšpunktā norādīto plānotā aizņēmuma apjomu, ar šādiem saistību izpildes termiņiem:

3.1. aizņēmuma atmaksas termiņš ir līdz 30 gadiem;

3.2. pamatsummas atliktais maksājums ir līdz trim gadiem.

4. Uzdot Rīgas valstspilsētas pašvaldības Ārtelpas un mobilitātes departamentam aizņēmuma atļaujas saņemšanai iesniegt Rīgas valstspilsētas pašvaldības Finanšu departamentam šādus dokumentus:

4.1. iepirkuma komisijas lēmumus par iepirkuma procedūru rezultātiem;

4.2. aizņēmuma pieprasījuma ekonomisko pamatojumu;

4.3. Projekta īstenošanas naudas plūsmas plānu atbilstoši darbu izpildes grafikam.

5. Pilnvarot Rīgas valstspilsētas pašvaldības Finanšu departamenta direktoru Rīgas valstspilsētas pašvaldības vārdā:

5.1. iesniegt Projekta aizņēmuma pieteikumu Pašvaldību aizņēmumu un galvojumu kontroles un pārraudzības padomē;

5.2. noslēgt aizdevuma līgumu ar Valsts kasi;

5.3. lemt par noslēgtajā aizdevuma līgumā iekļauto aizdevuma nosacījumu maiņu, tajā skaitā aizdevuma atmaksas grafika un aizdevuma procentu likmes maiņu, iesniedzot nepieciešamos dokumentus Pašvaldību aizņēmumu un galvojumu kontroles un pārraudzības padomē un/vai Valsts kasē, un veikt nepieciešamos grozījumus aizdevuma līgumā.

6. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus Rīgas valstspilsētas pašvaldības budžetā turpmākajos gados.

7. Rīgas valstspilsētas pašvaldības Ārtelpas un mobilitātes departaments un Rīgas valstspilsētas pašvaldības Finanšu departaments ir atbildīgi par lēmuma izpildi.

8. Lēmums stājas spēkā nākamajā dienā pēc informatīvā ziņojuma “Par papildu finansējuma aizdevuma formā piešķiršanu Rīgas valstspilsētas pašvaldībai projekta “Satiksmes pārvads no Tvaika ielas uz Kundziņsalu”” apstiprināšanas Ministru kabineta sēdē.

